**ROKIŠKIO RAJONO SAVIVALDYBĖS ADMINISTRACIJA**

**ADMINISTRACINĖS PASLAUGOS TEIKIMO APRAŠYMAS**

| **Eil. Nr.** | **Pavadinimas** | **Aprašymo turinys** |
| --- | --- | --- |
| 1. | Administracinės paslaugos pavadinimas  | Vienkartinė piniginė parama.  |
| 2. | Teisės aktai, reguliuojantys administracinės paslaugos teikimą | Vienkartinės piniginės paramos skyrimo tvarkos aprašas, patvirtintas, patvirtintas 2018 m. balandžio 27 d. Rokiškio rajono savivaldybės tarybos sprendimu Nr. TS-120.  |
| 3. | Vienkartinė piniginė parama gali būti skiriama  | 1. Parama skiriama asmenims, gaunantiems šalpos senatvės pensijas, jai jiems nėra mokama slaugos ar priežiūros (pagalbos) tikslinės kompensacijos, kurių vidutinės bendrai gyvenančių asmenų ar vieno gyvenančio asmens pajamos per mėnesį yra mažesnės už 1 VRP vienam asmeniui. Parama – iki 2 BSI.2. Parama skiriama asmenims, grįžusiems iš laisvės atėmimo, kardomojo kalinimo vietų, socialinės ir (ar) psichologinės reabilitacijos įstaigų, kuriose praleido ne trumpiau kaip 6 mėn. Asmenys dėl šios paramos turi kreiptis per du mėnesius nuo pažymoje dėl paleidimo iš laisvės atėmimo, kardomojo, kalinimo vietos, socialinės ir (ar) psichologinės reabilitacijos įstaigos nurodytos paleidimo datos. Parama – 1 BSI. 3. Parama skiriama asmenims būtinų dokumentų tvarkymui apmokėti šiais atvejais:. kai asmuo nedraustas privalomuoju sveikatos draudimu ir neturi asmens tapatybės dokumento ir dėl to negali gauti socialinių garantijų ir reikiamo medicininio gydymo ligoninėse; kai asmuo nedraustas privalomuoju sveikatos draudimu ir neturi lėšų sumokėti už asmens tapatybės dokumentą. Parama – 1 BSI.4. Parama skiriama neįgaliems asmenims, jei vidutinės bendrai gyvenančių asmenų ar vieno asmens pajamos per mėnesį yra mažesnės už 2 VRP dydžio vienam asmeniui. Konkretus paramos dydis nustatomas, atsižvelgiant į vieno gyvenančio asmens šeimyninę padėtį, bendrai gyvenančių asmenų sudėtį, nustatytą darbingumo lygį, auginamus vaikus iki 18 metų (besimokančius Lietuvos Respublikos įregistruotose bendrojo lavinimo ar profesinėse mokyklose pagal dieninę, mokymo formą arba aukštosiose mokyklose pagal dieninę ar nuolatinę studijų formą – iki 24 metų). Parama – iki 4 BSI.5. Parama sunkios ligos, įrašytos į Lietuvos Respublikos sveikatos apsaugos ministro įsakymu patvirtintą Sunkių ligų sąrašą (toliau- Sunkių ligų sąrašas), atveju skiriama asmenims, kurių vidutinės bendrai gyvenančių asmenų ar vieno gyvenančio asmens pajamos yra mažesnės už 2 VRP dydžius vienam asmeniui. Kreipiantis dėl vienkartinės piniginės paramos sunkios ligos atveju būtina pateikti gydymo įstaigos su nurodytais ligos kodais ar diagnoze, nurodant, kad asmens liga, sveikatos būklė atitinka Sunkių ligų sąrašą. Gydymo įstaigos pažyma turi būti išduota per tris mėnesius iki prašymo skirti vienkartinę piniginę paramą pateikimo dienos. Parama – iki 4 BSI. 6. Parama skiriama asmenims, jei gaisras, stichinė nelaimė suniokojo nuosavybės teise priklausantį neapdraustą ar draustą, bet pagal draudimo sutartį tai nėra draudžiamasis įvykis, nekilnojamąjį turtą, kuris yra vienintelis asmens turimas gyvenamasis būstas, nukentėjęs dėl gaisro, stichinės nelaimės, kai vidutinės mėnesio pajamos, tenkančios vienam iš bendrai gyvenančių asmenų ar vienam gyvenančiam asmeniui per mėnesį, yra mažesnės kaip 5 VRP dydžiai, įvertinus jų gyvenimo ir buities sąlygas ir surašius jų patikrinimo aktą. Bendraturčiams vienkartinė piniginė parama skiriama atsižvelgiant į jiems priklausančio turto dalį. Asmenys dėl šios paramos turi kreiptis per tris mėnesius nuo gaisro ar stichinės nelaimės dienos. Parama – iki 30 BSI.7. Parama skiriama asmenims, turintiems būsto išlaikymo skolų (būsto šildymo ir (ar) karšto vandens, geriamojo vandens, jei asmenys su paslaugų tiekėjais yra pasirašę sutartį, kai vidutinės bendrai gyvenančių asmenų ar vieno gyvenančio asmens pajamos per mėnesį neviršija 1 VRP dydžio vienam asmeniui. Vienkartinė piniginė parama skiriama asmenims, kieto kuro įsigijimui, kai vidutinės bendrai gyvenančių asmenų ar vieno gyvenančio asmens pajamos per mėnesį neviršija 1 VRP dydžio vienam asmeniui. Parama – iki 3 BSI.8. Parama skiriama asmenims, kuriems sukako šimtas ir daugiau metų. Parama - 3 BSI dydžiai.  |
| 4. | Informacija ir dokumentai, kuriuos turi gauti institucija (prašymą nagrinėjantis tarnautojas) | Informacija iš socialinės paramos šeimai informacinių sistemų SPIS ir ,,Parama“ - iš UAB ,,Nevda“. Adresas: Savanorių per. 178, LT-03154 Vilnius[www.nevda.lt](http://www.nevda.lt). |
| 5. | Administracinės paslaugos teikėjas | Dėl vienkartinės piniginės paramos skyrimo asmenys kreipiasi į Savivaldybės administracijos padalinius - seniūnijas, kuriuose dirba socialinio darbo organizatoriai arba į socialines paslaugas teikiančios įstaigos (Rokiškio socialinės paramos centro padalinių) socialinį darbuotoją. |
| 6. | Administracinės paslaugos vadovas | Socialinės paramos ir sveikatos skyriaus vedėjas Vitalis Giedrikas, tel.(8 458) 71252, el.p. globa@post.rokiskis.lt |
| 7. | Administracinės paslaugos suteikimo trukmė | Sprendimas priimamas ne vėliau kaip per 30 kalendorinių dienų nuo nurodytų visų dokumentų gavimo dienos. |
| 8. | Administracinės paslaugos suteikimo kaina (jei paslauga teikiama atlygintinai) | Paslauga teikiam neatlyginamai.  |
| 9.  | Prašymo forma, pildymo pavyzdys ir prašymo turinys | Kreipdamiesi dėl vienkartinės piniginės paramos, asmenys užpildo prašymą ir pateikia dokumentus, įrodančius teisę į vienkartinę piniginę paramą, taip pat visą teisingą informaciją apie save ir bendrai gyvenančius asmenis, savo ir bendrai gyvenančių asmenų veikos pobūdį, gaunamas pajamas ir kitą vienkartinei piniginei paramai skirti būtiną informaciją.  |